cyanic-selkie/wikianc huggingface dataset:
Φατμά Σεμπισεφά Καντινεφέντι
Βιογραφία
Η Φατμά Σεμπισεφά γεννήθηκε το 1766. Παντρεύτηκε τον Αμπντούλ Χαμίτ Α΄ και της δόθηκε ο τίτλος "Έκτη σύζυγος". Μαζί απέκτησαν τέσσερα παιδιά, τον Ηγεμόνα Νουσρέτ, την Αλεμσάχ Σουλτάν, την Εμινέ Σουλτάν και την Χιμπετουλάχ Σουλτάν.
Το 1798, η Σεμπισεφά απέκτησε το αγρόκτημα του Τζιχανζαντέ Χουσεϊν Μπέη στο Αγιαϊντίν Γκιουζελχισάρ έναντι 33.500 κουρούς, και επίσης κατείχε γεωργική γη κοντά στη Θεσσαλονίκη, εκτός από σύνταξη από τα κεφάλαια των τελωνείων της Κωνσταντινούπολης.
Η Σεμπισεφά Καντινεφέντι πέθανε στις 1805 στην Κωνσταντινούπολη σε ηλικία 38/39 ετών. Είναι θαμμένη στο Τζαμί Σεμπισεφά Καντινεφέντι στην Κωνσταντινούπολη.
Πηγές
Κατηγορία:Σουλτάνες της Οθωμανικής Αυτοκρατορίας
Μάριο Μπόνιτς
Ο Μάριο Μπόνιτς (Κροατικά: Mario Bonić) γεννήθηκε στις 4 Αυγούστου 1952 στο Ντουμπρόβνικ της Γιουγκοσλαβίας (σήμερα Κροατία) και είναι πρώην ποδοσφαιριστής που αγωνιζόταν ως κεντρικός επιθετικός και επίσης ασχολήθηκε και ως προπονητής ποδοσφαίρου.
Ξεκίνησε την ποδοσφαιρική του σταδιοδρομία από την τοπική ομάδα ΝΚ ΓΟΣΚ Ντουμπρόβνικ, της γεννέτειράς του. Το 1973 αποκτήθηκε από την Ντιναμό Ζάγκρεμπ και το 1980 ήρθε στην Ελλάδα, αρχικά για τον Παναθηναϊκό, από τον οποίο όμως δόθηκε δανεικός στον Απόλλων Αθηνών. Το 1982 αποκτήθηκε από την Παναχαϊκή και το 1983, έπειτα από 3 χρόνια συνολικά επί ελληνικού εδάφους, μετακινήθηκε στην Αυστρία για την Καζίνο Σάλτσμπουργκ (πρώην Αούστρια και νυν Ρεντ Μπουλ Σάλτσμπουργκ), όπου το 1985 τερμάτισε την ποδοσφαιρική σταδιοδρομία του.
Πηγές
Κατηγορία:Κροάτες ποδοσφαιριστές Κατηγορία:Γιουγκοσλάβοι ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Ντιναμό Ζάγκρεμπ Κατηγορία:Ποδοσφαιριστές Απόλλων Σμύρνης Κατηγορία:Ποδοσφαιριστές Παναχαϊκής Κατηγορία:Ποδοσφαιριστές ΦΚ Ρεντ Μπουλ Σάλτσμπουργκ Κατηγορία:Ξένοι ποδοσφαιριστές στην Ελλάδα Κατηγορία:Ξένοι προπονητές ποδοσφαίρου στην Ελλάδα Κατηγορία:Προπονητές ποδοσφαίρου Προοδευτικής
Ουκρανική επανάσταση του 2014
Η ουκρανική επανάσταση του 2014 (2014 Українська революція, 2014 Ukrayinsʹka revolyutsiya), επίσης γνωστή ως Επανάσταση της Αξιοπρέπειας, ξέσπασε στην Ουκρανία τον Φεβρουάριο του 2014, με διαδηλώσεις κατά της διαφθοράς, του αυταρχισμού, της εγκληματοποίησης του κράτους, και λόγω της άρνησης του προέδρου της χώρας Βίκτορ Γιανουκόβιτς να συνεχίσει την ενταξιακή πορεία της Ουκρανίας στην Ευρωπαϊκή Ένωση, λόγω των στενών του σχέσεων με τη Ρωσία.
Μετά από μια σειρά βίαιων συγκρούσεων που προκάλεσαν οι ειδικές δυνάμεις της αστυνομίας Μπερκούτ στην πρωτεύουσα της χώρας, Κίεβο, εναντίων των χιλιάδων διαδηλωτών, το Κοινοβούλιο της Ουκρανίας κατέληξε στην αποπομπή του προέδρου Γιανουκόβιτς.
Είναι άξιο να σημειωθεί η υπέρμετρη χρήση βίας από πλευράς αστυνομίας, από την πρώτη ημέρα των διαδηλώσεων, που οδήγησε στην τοποθέτηση ελεύθερων σκοπευτών και στην εκτέλεση διαδηλωτών από αυτούς. Από τα όπλα των μη αναγνωρισμένων ελεύθερων σκοπευτών, δολοφονήθηκαν περισσότεροι από 100 πολίτες, που αργότερα ονομάστηκαν τιμητικά ως "Nebesna Sotnya" ("Ουράνιοι Εκατό").
Διαδοχικές ουκρανικές κυβερνήσεις κατά τη δεκαετία του 2000 επιδίωξαν μια στενότερη σχέση με την Ευρωπαϊκή Ένωση (ΕΕ). Η κυβέρνηση Γιανουκόβιτς διαπραγματεύτηκε μια συμφωνία σύνδεσης της Ουκρανίας με την Ευρωπαϊκή Ένωση από το 2012. Μια τέτοια ολοκληρωμένη εμπορική συμφωνία με την ΕΕ θα είχε αντίκτυπο στις εμπορικές συμφωνίες της Ουκρανίας με τη Ρωσία, τον μεγαλύτερο εμπορικό εταίρο της Ουκρανίας εκείνη την εποχή. Ο Γιανουκόβιτς πίστευε ότι οι επιπλοκές θα μπορούσαν να αντιμετωπιστούν και δήλωνε ότι σκόπευε να συνάψει τη συμφωνία, αλλά συνεχώς την ανέβαλε. Η παρελκυστική αυτή τακτική ερμηνεύτηκε ως απόπειρα να ακυρωθεί η υπογραφή της συμφωνίας και οδήγησε σε ένα κύμα διαμαρτυριών που έγινε γνωστό ως το κίνημα «Euromaidan». Οι συγκρούσεις μεταξύ διαδηλωτών και αστυνομίας έγιναν βίαιες και είχαν ως αποτέλεσμα το θάνατο περίπου 130 ανθρώπων, συμπεριλαμβανομένων 18 αστυνομικών. Καθώς οι εντάσεις αυξήθηκαν, η προσωπική ασφάλεια του προέδρου θεωρήθηκε επισφαλής και στις 22 Φεβρουαρίου έφυγε από το Κίεβο και μετέβη στη Ρωσία. Οι διαδηλωτές πήραν τον έλεγχο διαφόρων κτηρίων της πρωτεύουσας. Την ίδια ημέρα, το κοινοβούλιο αποφάσισε την παύση του προέδρου Γιανουκόβιτς, με ψήφους 328 έναντι 0
Η ρωσική κυβέρνηση χρόνια «χορηγούσε» τον Γιανουκόβιτς, να διαλύει τον ουκρανικό στρατό ταυτόχρονα χορηγούσε και κάποιες παράνομες οργανώσεις στην Ανατολική Ουκρανία που στόχο είχαν τη διάσπαση του κράτους, τέτοιες οργανώσεις η Ρωσία έκανε και στην Κριμαία. Μετά την ανατροπή του Γιανουκόβιτς, η Ρωσία εφάρμοσε το προσχεδιασμένο σενάριο για να πάρει ουσιαστικά τη μισή Ουκρανία και να δημιουργήσει τη λεγόμενη Νοβοροσίγια, αυτό δεν της βγήκε, καθώς οι Ουκρανοί προέβαλαν αντίσταση. Η ρωσική προπαγάνδα βάφτισε την επανάσταση ως «πραξικόπημα» πράγμα που δεν συνιστά αλήθεια καθώς την εξουσία πήρε το νόμιμος εκλεγμένο κοινοβούλιο, την προσωρινή προεδρία ανέλαβε όπως και προνοεί το Σύνταγμα ο Πρόεδρος της Βουλής Ολεξάντρ Τουρτσίνοφ, προκηρύχθηκαν νέες εκλογές όπου τη νίκη πήρε ο Πετρό Ποροσένκο. Στο διάστημα αυτό η Ρωσία είδη είχε εισβάλει στην Κριμαία και στο Ντόνμπας.
Ο Πέτρο Ποροσένκο έγινε πρόεδρος της Ουκρανίας μετά από μεγάλη νίκη του στις προεδρικές εκλογές του 2014. Η νέα κυβέρνηση επανέφερε τις τροποποιήσεις του 2004 στο ουκρανικό σύνταγμα που είχαν καταργηθεί με προβληματικό τρόπο ως αντισυνταγματικές το 2010 (τροποποιήσεις που στερούσαν κάποιες εξουσίες από τον πρόεδρο)και ξεκίνησε μια μεγάλης κλίμακας εκκαθάριση δημοσίων υπαλλήλων που συνδέονταν με τη διαφθορά και το ανατραπέν καθεστώς.
Παραπομπές
Κατηγορία:Πόλεμοι της Ουκρανίας Κατηγορία:Πολιτική ιστορία της Ουκρανίας Κατηγορία:Ρωσο-Ουκρανικές σχέσεις Κατηγορία:Ταραχές στην Ουκρανία Κατηγορία:Σελίδες με πηγές CS1 στα Ουκρανικά (uk) Κατηγορία:Σελίδες με πηγές CS1 στα Ρωσικά (ru) Κατηγορία:Σελίδες με μη επιθεωρημένες μεταφράσεις Κατηγορία:Νεότερη ιστορία της Ουκρανίας
The Secret Circle
The Secret Circle (Ο Μυστικός Κύκλος) είναι μια Αμερικάνικη υπερφυσική, εφηβική δραματική σειρά, η οποία προβλήθηκε στην Αμερική από το CW από τις 15 Σεπτεμβρίου 2011 μέχρι τις 10 Μαΐου 2012. Είναι βασισμένη στην ομώνυμη τριλογία βιβλίων της Λ.Τζ. Σμιθ. Η σειρά διαδραματίζεται στην πόλη του Τσανς Χάρμπορ, Ουάσινγκτον, και συγκεντρώνεται στην Κάσι Μπλέικ (Μπριτ Ρόμπερτσον) η οποία, αφού μετακομίζει στο Τσανς Χάρμπορ, ανακαλύπτει ότι είναι απόγονος μαγισσών και μάγισσα και η ίδια. Σύντομα ενώνεται με τα άλλα πέντε μέλη μάγισσες και δημιουργούν τον κύκλο τους. Η σειρά δημιουργήθηκε από τον Άντριου Μίλλερ και στις 17 Μαΐου 2011 εγκρίθηκε για να προβληθεί στο CW. Στις 12 Οκτωβρίου 2011, το CW ανακοίνωσε ότι ο πρώτος κύκλος της σειράς θα αποτελείται από 22 επεισόδια.
Ωστόσο, στις 11 Μαΐου 2012, το CW έκοψε τη σειρα. Τα χαμηλά νούμερα τηλεθέασης κατά το δεύτερο μισό του κύκλου, το ακριβό κόστος παραγωγής των ειδικών εφέ και οι δύσκολες τοποθεσίες των γυρισμάτων, ήταν αρκετά για τη διακοπή της σειράς.
Στην Ελλάδα η σειρά έκανε πρεμιέρα στις 15 Ιουλίου 2013 από το τηλεοπτικό κανάλι Star.
Πλοκή
Έπειτα από το θάνατο της μητέρας της, η Κάσι Μπλέικ μετακομίζει στο Τσανς Χάρμπορ, Ουάσινγκτον, για να ζήσει με τη γιαγιά της. Οι προσπάθειές της να προσαρμοστεί στη νέα πόλη τη φέρνουν αντιμέτωπη με πέντε συμμαθητές της, Άνταμ Κόναντ (Τόμας Ντέκερ), Νταϊάνα Μιτ (Σιέλλεϊ Χέννινγκ), Φαίη Τσέιμπερλαντ (Φίμπι Τόνκιν), Μελίσσα Γκλάσερ (Τσέσικα Πάρκερ Κένεντι) και Νικ Άρμστρονγκ (Λούις Χάντερ), οι οποίοι αποκαλύπτουν στην Κάσι ότι κατάγεται από μια αρχαία οικογένεια μαγισσών και ότι είναι το τελευταίο μέλος που χρειάζονται για τον Κύκλο τους. Τα έξι μέλη μαζί μπορούν να επεκτείνουν πλήρως τη δύναμή τους.
Αρχικά η Κάσι αρνείται να πιστέψει ότι είναι μάγισσα, ακόμη και όταν ο Άνταμ τη βοηθάει να ξεκλειδώσει τις δυνάμεις της. Μόνο όταν ανακαλύπτει ένα παλιό δερμάτινο βιβλίο με ξόρκια, το οποίο της άφησε η μητέρα της, Αμέλια, αρχίζει να αποδέχεται τη δύναμή της. Μέσα στο βιβλίο υπάρχει ένα μήνυμα προς την Κάσι από τη μητέρα της, εξηγώντας της ότι της απέκρυψε την αληθινή ιστορία της οικογένειας τους και τις δυνάμεις της για να την κρατήσει ασφαλή.
Ο Κύκλος σύντομα θα ανακαλύψει ότι οι δυνάμεις τους ελκύουν σκοτεινές και επικίνδυνες δυνάμεις, οι οποίες τους βάζουν σε κίνδυνο.
Κριτικές
Το πιλοτικό επεισόδιο δέχτηκε μικτές κριτικές, με το Metacritic να του δίνει βαθμολογία 55/100, βασιζόμενο σε 20 κριτικές.
Ο Λόιντ Ρόμπερτς από τους Los Angeles Times βρήκε το πιλοτικό επεισόδιο "υπέροχα κατεστημένο, αναμενόμενα αποτελεσματικό με έναν τρόπο που σε κάνει νε ξεχνάς ότι ήταν αναμενόμενο". Αργότερα έγραψε: "Η σκηνοθέτης Λιζ Φριντλάντερ στοχεύει όχι μόνο στο να είναι ανατριχιαστικό, αλλά σε μια τρεμάμενη αίσθηση ομορφιάς η οποία αντανακλά στην οξυμένη και ακραία ευαισθησία της εφηβείας" και εκτίμησε τους ηθοποιούς "οι οποίοι είναι καλοί να τους κοιτάς, αλλά επίσης δίνουν και ψυχή στους ρόλους τους."
Η Φίμπι Τόνκιν έλαβε καλές κριτικές για το ρόλο της. Εμφανίστηκε στη λίστα των νέων προσώπων που πρέπει να προσέξουμε του Variety και ονομάστηκε ως η "Breakout" τηλεοπτική σταρ του 2011 από το E! Online.
Διακοπή & εκστρατεία θαυμαστών
Στις 11 Μαΐου 2012, το CW έκοψε τη σειρά παρόλο που ήταν η τρίτη σε θεαματικότητα σειρά του σταθμού. Η διακοπή της σειράς ακολούθησε μια επίσημη εκστρατεία στο διαδίκτυο οδηγούμενη από τους θαυμαστές της σειράς, με το όνομα "Save the Circle" (Σώστε τον Κύκλο). Μια εκστρατεία σε μορφή γράμματος γράφτηκε προς το CW, με σκοπό να ενθαρρύνει το κανάλι να ξανασκεφτεί την απόφαση και να επαναφέρει τη σειρά. Εκστρατείες-μηνύματα στάλθηκαν επίσης και σε άλλα τηλεοπτικά δίκτυα, των οποίων τα προγράμματα στόχευαν το ίδιο κοινό με αυτό του CW, όπως το MTV, το ABC Family και το Syfy.
Μια εκστρατεία σε μορφή γράμματος έφτασε επίσης και στο SyFy, αλλά τελικά οι αρχηγοί της εκστρατείας "Save the Circle" αποφάσισαν να μην προχωρήσουν την εκστρατεία περισσότερο λόγω δημοσιονομικών ανησυχιών. Έπειτα από ανακοίνωση της εταιρίας Warner Bros που έλεγε ότι αρχικά έγιναν κάποιες συζητήσεις με το κανάλι ABC Family ώστε να εντάξει τη σειρά στο πρόγραμμά του αλλά τελικά διάφορες ανησυχίες δεν βοήθησαν στο να γίνει κάτι τέτοιο και ότι η σειρά δεν θα συνέχιζε σε άλλο τηλεοπτικό δίκτυο, οι εκστρατείες που στόχευαν πιθανά δίκτυα σταμάτησαν.
Ένα μουσικό σχέδιο ξεκίνησε επίσης, με στόχο τη δημιουργία και τη διανομή online ενός ολοκληρωμένου δίσκου με 10 αγαπημένα τραγούδια, τα οποία θα ήταν διαθέσιμα για δωρεάν κατέβασμα από το ίντερνετ. Ζητήθηκε από τους θαυμαστές να στείλουν είτε μια δική τους ηχογράφηση με τραγούδια όπου τραγουδούν οι ίδιοι ή να στείλουν στίχους για πιθανή χρήση.
Δημιουργήθηκαν επίσης αιτήσεις με υπογραφές, με ελπίδα ότι θα φέρουν πίσω τη σειρά. Οι τρεις κύριες αιτήσεις μαζί, μέχρι τις 24 Ιουνίου 2012, είχαν περισσότερες από 85,500 υπογραφές.
Από τότε που η σειρά διακόπηκε, οι θαυμαστές την έχουν ψηφίσει ως "η σειρά που θα μας λείψει περισσότερο" ή "η πιο σοκαριστική διακοπή σειράς" σε διάφορες κάλπες, συμπεριλαμβανομένων αυτών των E!, Clique Clack, Hypable, Spoiler TV, TV Fanatic, TV.com, και Zap2it.
Εξωτερικοί σύνδεσμοι
Κατηγορία:Αμερικανικές τηλεοπτικές σειρές Κατηγορία:Δραματικές σειρές Κατηγορία:Τηλεοπτικές σειρές του The CW
2595 Γκουντιατσβίλι
Ο Γκουντιατσβίλι (Gudiachvili) είναι ένας είναι ένας από τους πλέον σκουρόχρωμους αστεροειδείς της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 12,20. Ανακαλύφθηκε το 1979 από τον Δανό αστρονόμο Ρίτσαρντ Μάρτιν Γουέστ, που παρατηρούσε από το Ευρωπαϊκό Νότιο Αστεροσκοπείο, στην κορυφή Λα Σίγια των χιλιανών Άνδεων, και πήρε το όνομά του προς τιμή του Γεωργιανού ζωγράφου Λάντο Γκουντιατσβίλι (ლადო გუდიაშვილი, 1896-1980).
Φυσικά χαρακτηριστικά
Η μέση διάμετρος του Γκουντιατσβίλι εκτιμάται σε 32,3 χιλιόμετρα, ενώ το γεωμετρικό άλβεδό του είναι 0,0223, δηλαδή η επιφάνειά του είναι πιο μαύρη από ένα κομμάτι κάρβουνο. Ο Γκουντιατσβίλι περιστρέφεται γύρω από τον εαυτό του πιθανώς μία φορά κάθε 4,7 ώρες.
Εξωτερικοί σύνδεσμοι
Γκουντιατσβιλι
Γλώσσα Μακούσι
Η γλώσσα Μακούσι είναι η πλέον ομιλούμενη από τις γλώσσες Καριμπάν, μιας και ομιλείται από 30.000 ανθρώπους στη Βραζιλία και τη Γουιάνα. Προφέρεται επίσης ως Μάκουσι, Μακουσί, Μακούξι, Μακούσσι και είναι επίσης γνωστή ως Τεουέγια (Τεουέια). Το 1991 ο Άμποτ περιγράφει τη Μακούσι ότι έχει σειρά OVS, με τη σειρά SOV να χρησιμοποιείται για να υπογραμμίσει το θέμα.
Εξωτερικοί σύνδεσμοι
Κατηγορία:Γλώσσες της Βραζιλίας Κατηγορία:Γλώσσες της Γουιάνας Κατηγορία:Γλώσσες της Βενεζουέλας
2596 Βαϊνού Μπαπού
Ο Βαϊνού Μπαπού (Vainu Bappu) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,8. Ανακαλύφθηκε το 1979 από τον Δανό αστρονόμο Ρίτσαρντ Μάρτιν Γουέστ, που παρατηρούσε από το Ευρωπαϊκό Νότιο Αστεροσκοπείο, στην κορυφή Λα Σίγια των χιλιανών Άνδεων, και πήρε το όνομά του προς τιμή του Ινδού αστρονόμου Μανάλι Καλάτ Βαϊνού Μπαπού (Manali Kallat Vainu Bappu, 1927-1982).
Φυσικά χαρακτηριστικά
Τα φυσικά χαρακτηριστικά του Βαϊνού Μπαπού είναι άγνωστα.
Εξωτερικοί σύνδεσμοι
Βαινου Μπαπου
Γλώσσα Γκούρο
Η γλώσσα Γκούρο (Γκόουρο), επίσης γνωστή ως Κουένι (Κουεντρέ) και Λο, είναι μια γλώσσα Μάντε που ομιλείται από περίπου 1 εκατομμύριο ανθρώπους στην Ακτή Ελεφαντοστού, κυρίως στις περιοχής Ωτ-Σασσάντρα και Μαραουέ, και στην περιοχή Γκοχ.
Παραπομπές
Κατηγορία:Γλώσσες της Ακτής Ελεφαντοστού
Μικροσπηλιά Άρτας
Η Μικροσπηλιά (πρώην Σερέσι ) είναι χωριό του Δήμου Κεντρικών Τζουμέρκων, στον Νομό Άρτας της Ηπείρου. Σύμφωνα με την απογραφή του 2011, ο πληθυσμός του ανέρχεται στους 104 κατοίκους.
Γενικά στοιχεία
Βρίσκεται σε υψόμετρο 720 μ., στις παρυφές του όρους Τζουμέρκα, σε απόσταση 49 χλμ από την Άρτα. Διαθέτει δυο εκκλησίες και ένα διατηρητέο κτίριο στην πλατεία του χωριού, καθώς και έναν παραδοσιακό νερόμυλο. Η παλιά ονομασία του χωριού ήταν Σερέσι. Μετονομάστηκε σε Μικροσπηλιά από κάποιες μικρές σπηλιές που ανακαλύφθηκαν στη περιοχή.
Αλεξάνδρα Παπαγεωργίου
Η Αλεξάνδρα Παπαγεωργίου (γενν. στις 17 Δεκεμβρίου 1980) είναι Ελληνίδα πρώην αθλήτρια στο αγώνισμα της σφυροβολίας των γυναικών. Ανήκε στον Παναθηναϊκό και έχει ατομικό ρεκόρ 70,38 μέτρα από το 2008.
Σταδιοδρομία
Η πρώτη της εμφάνιση σε μεγάλη διοργάνωση έγινε στο Ευρωπαϊκό Πρωτάθλημα Στίβου 2002 του Μονάχου, όπου προκρίθηκε στον τελικό με την 9η επίδοση, 64,74 μέτρα, ενώ στον τελικό κατέλαβε τελικώς την 7η θέση με επίδοση στα 66,49 μέτρα, που αποτελούσε τότε πανελλήνιο ρεκόρ. Το 2003 βελτίωσε το πανελλήνιο ρεκόρ αρχικά στα 66,66 μέτρα και στη συνέχεια στα 69,98 μέτρα. στο Βουκουρέστι. Ωστόσο, δεν μπόρεσε να προκριθεί στον τελικό του Παγκοσμίου Πρωταθλήματος Στίβου 2003 που έλαβε χώρα στο Παρίσι.
Το 2004, ανακηρύχθηκε πρωταθλήτρια Ελλάδας με επίδοση στα 69,31 μέτρα. Στον προκριματικό των Ολυμπιακών Αγώνων σημείωσε επίδοση 68,58 μέτρα που της έδινε απευθείας το εισιτήριο για τον τελικό καθώς το όριο πρόκρισης ήταν στα 68,50 μέτρα. Στον τελικό κατατάχθηκε 12η με επίδοση 66,83 μέτρα, χωρίς όμως να υποτιμάται το γεγονός ότι έγινε η πρώτη Ελληνίδα σφυροβόλος που συμμετείχε σε τελικό Ολυμπιακών Αγώνων.
Το 2005 δεν ήταν για την ίδια η καλύτερη χρονιά και η σπουδαιότερη επιτυχία της ήταν το χάλκινο μετάλλιο στους Μεσογειακούς Αγώνες της Αλμερία με επίδοση 67,13 μέτρα.
Συμμετείχε στο Βαλκανικό Πρωτάθλημα που διεξήχθη στη Βοσνία και Ερζεγοβίνη και με βολή στα 70,33 μέτρα έγινε η πρώτη Ελληνίδα σφυροβόλος που ξεπέρασε το φράγμα των 70 μέτρα σημειώνοντας νέο πανελλήνιο ρεκόρ. Στις 19 Ιουλίου 2008 βελτίωσε το ατομικό της ρεκόρ με 70,38 μέτρα, εξασφαλίζοντας την συμμετοχή της στους Ολυμπιακούς Αγώνες του Πεκίνου.
Επιδόσεις
Η εξέλιξη της Αλεξάνδρας Παπαγεωργίου στη σφυροβολία:
Εξωτερικοί σύνδεσμοι
Κατηγορία:Ελληνίδες αθλήτριες της σφυροβολίας Κατηγορία:Αθλητές στίβου ΠΑΟ Κατηγορία:Έλληνες αθλητές του στίβου στους Θερινούς Ολυμπιακούς Αγώνες Κατηγορία:Αθλητές του στίβου στους Θερινούς Ολυμπιακούς Αγώνες 2004 Κατηγορία:Αθλητές του στίβου στους Θερινούς Ολυμπιακούς Αγώνες 2008 Κατηγορία:Αθλητές του στίβου στους Μεσογειακούς Αγώνες 2001 Κατηγορία:Αθλητές του στίβου στους Μεσογειακούς Αγώνες 2005 Κατηγορία:Αθλητές του στίβου στους Μεσογειακούς Αγώνες 2009 Κατηγορία:Κάτοχοι μεταλλίων του Πανελλήνιου Πρωταθλήματος Στίβου Κατηγορία:Κάτοχοι μεταλλίων των Βαλκανικών Αγώνων Στίβου
Καρολίνα του Γκλόστερ
Η Καρολίνα του Γκλώστερ (Caroline of Gloucester, 24 Ιουνίου 1774 – 14 Μαρτίου 1775) ήταν κόρη του Γουλιέλμου Ερρίκου, Δούκα του Γκλώστερ και του Εδιμβούργου, και της Μαρίας, Δούκισσας του Γκλώστερ και του Εδιμβούργου. Ήταν, επίσης, δισέγγονη του Γεωργίου Β΄ της Μεγάλης Βρετανίας και ανιψιά του Γεωργίου Γ΄.
Στις αρχές Μαρτίου 1775 ο πατέρας της Δούκας του Γκλώστερ και του Εδιμβούργου αρρώστησε σοβαρά με ευλογιά. Εκείνος, αποφάσισε να φύγει στο εξωτερικό, προκειμένου να ευεργετηθεί από μια αλλαγή τοπίου. Πριν φύγει, όμως, ήθελε να βεβαιωθεί ότι κανένα από τα παιδιά του δεν θα υπέφερε έτσι και διέταξε τον εμβολιασμό της Πριγκίπισσας Σοφίας και της Πριγκίπισσας Καρολίνας, κάτι που έγινε στις 3 Μαρτίου. Η Σοφία, δύο ετών τότε, δεν είχε καμία παρενέργεια από τον εμβολιασμό. Ωστόσο, η αδελφή της Καρολίνα αρρώστησε σοβαρά στις 13 Μαρτίου, παρουσιάζοντας επιληπτικές κρίσεις και σπασμούς. Πέθανε στις 14 Μαρτίου, σε ηλικία σχεδόν εννέα μηνών, και ετάφη στο Παρεκκλήσι του Αγίου Γεωργίου στο Κάστρο του Ουίνδσορ.
Ελισάβετ του Σαιν-Πολ
Η Ελισάβετ, γαλλ. Élisabeth Candavène (περίπου 1180 – 1240/1247), ήταν η κόμισσα του Saint-Pol από το 1205 μέχρι το τέλος της, αν και η αποτελεσματική διακυβέρνησή της περιορίστηκε στις περιόδους 1219–1222 και 1226–1227. Τον υπόλοιπο χρόνο η κομητεία διοικούνταν από τον πρώτο της σύζυγο και από τους γιους της. Από το 1196 έως το 1219, ήταν παντρεμένη με τον Γκωτιέ Γ΄ κύριο του Σατιγιόν. Από το 1228 έως το 1238 ήταν παντρεμένη με τον ακτήμονα Ιωάννη του Μπετύν (Béthune). Ήταν προστάτιδα των Κιστερκιανών.
Η Ελισάβετ δεν αναφέρεται σε κανένα σωζόμενο χρονικό. Η ζωή της μπορεί να εντοπιστεί μόνο μέσα από καταστατικά, για την περίοδο μετά το τέλος του πρώτου της συζύγου, που αναφέρεται κυρίως σε 39 σωζόμενα καταστατικά, που εκδόθηκαν από αυτήν μεταξύ 1219 και 1240.
Βιογραφία
Η Ελισάβετ είχε την καταγωγή στους Κανταβέν (Candavène)· ήταν το μεγαλύτερο παιδί του κόμη Ούγου Δ΄ κυρίου του Σαιν-Πολ και της Γιολάντας των Φλάνδρας, κόρης του Bαλδουίνου Δ΄ κόμη του Αινώ. Γεννήθηκε λίγο μετά τον γάμο τους το 1179 και πήρε το όνομά της από τη μεγαλύτερη εξαδέλφη της, Ισαβέλλα του Αινώ, η οποία είχε αρραβωνιαστεί με τον βασιλιά Φίλιππο Β' της Γαλλίας. Η ορθογραφία Isabella (ή Ysabella, Isabel, κ.λπ.) αντιπροσώπευε τη δημώδη προφορά του ονόματος. Η Ελισάβετ εμφανίζεται μερικές φορές ως Isabel(la), ειδικά μετά το 1228. Είχε μία μικρότερη αδελφή,που ονομαζόταν Eυσταθία (Εustachie, Εστασύ).
Η παλαιότερη σωζόμενη πηγή που αναφέρει την Ελισάβετ, είναι μια συμφωνία, που συνήφθη από τον Ούγο και τη Γιολάντα με ένα τοπικό κοινόβιο το 1190, ως προετοιμασία για τη συμμετοχή του Ούγου στην Γ΄ Σταυροφορία. Ο Ούγος και η Γιολάντα αναφέρονται στη συμφωνία στη συγκατάθεση των κορών τους. Την ίδια χρονιά, ο Ούγος επιτέθηκε σε έναν υποτελή «με τη σύμφωνη γνώμη και τη θέληση της Ελισάβετ, της κόρης μας», υπονοώντας ξεκάθαρα ότι ήταν η κληρονόμος του. Εκτός από την κομητεία του Σαιν-Πολ, θα κληρονομούσε επίσης και φέουδα στην Αγγλία.
Αν και μόλις δέκα ετών, η Ελισάβετ συνέχισε να συνδέεται με την αντιβασιλεία της μητέρας της. Αυτή και η Ευσταθία έγιναν μάρτυρες σε ένα καταστατικό του 1190, ερήμην του πατέρα τους. Έγινε μάρτυρας ενός άλλου τον Οκτώβριο του 1193, μετά την επιστροφή του πατέρα της.
Γάμος με τον Γκωτιέ κύριο του Σατιγιόν
Το 1196, σε ηλικία περίπου δεκαέξι ετών, η Ελισάβετ παντρεύτηκε τον Γκωτιέ Γ΄ του Οίκου Σατιγιόν, ο οποίος ήταν κύριος των Σατιγιόν-συρ-Μαρν, Κρεσύ-αν-Μπρί, Moνζαί-λα-Τουρ και Πιερφόντ στην Καμπανία. Αυτός ο γάμος αντιπροσώπευε μία αλλαγή στη στρατηγική για τους Καντανέβ, οι οποίοι είχαν συνήθως βλέμμα προς τον βορρά (όπως στο Αινώ) για συμμαχίες γάμου. Οι Σατιγιόν ήταν στενοί σύμμαχοι του βασιλιά ωστόσο, και ο γάμος της Ελισάβετ αντιπροσωπεύει την αναγνώριση της ανερχόμενης δύναμης του στέμματος υπό τον Φίλιππο Β'. Μετά τον γάμο της, με τον συνήθη τρόπο των ευγενών γυναικών εκείνης της εποχής, η Ελισάβετ πήρε το τοπωνύμιο του συζύγου της ως επώνυμό της, αποκαλώντας τον εαυτό της Eλισάβετ του Σατιγιόν (στα λατινικά Elisabeth ή Elizabeth de Castellione ).
Η Ελισάβετ έφτιαξε μία σφραγίδα για τον εαυτό της ως κυρία του Σατιγιόν. Αν και δεν είναι γνωστά έγγραφα, που εκδόθηκαν από αυτήν πριν από το 1205, ήταν μάρτυρας και έβαλε τη σφραγίδα της σε πολλές πράξεις του συζύγου της, συμπεριλαμβανομένης μίας το 1196 υπέρ της Σαιν-Ζενεβιέβ ντε Παρί, μία άλλη του 1204 για την Παναγία των Παρισίων και μία τον Ιανουάριο. 1205 για το Σαιν-Ντενί.
Τον Μάρτιο του 1202 η Ελισάβετ επέστρεψε στο Σαιν-Πολ για να μαρτυρήσει στα καταστατικά του πατέρα της, καθώς αυτός ετοιμαζόταν να φύγει στην Δ΄ Σταυροφορία. Ο σύζυγός της τη συνόδευε, και ήταν επίσης μάρτυρας των εγγράφων. Όταν ο Ούγος Δ΄ απεβίωσε ενώ βρισκόταν στη σταυροφορία, η Γιολάντα αποσύρθηκε στα κτήματά της, Encre και Bucquoy και παρέδωσε την κομητεία στον Γκωτιέ να έχει τα δικαιώματα της συζύγου του. Αν και νομικά κόμισσα, η Ελισάβετ δεν άσκησε εξουσία στο Σαιν-Πολ αυτή τη στιγμή. Έγινε μάρτυρας και σφράγισε μόνο 14 από τα 27 καταστατικά του συζύγου της για το Σαιν-Πολ, αν και όταν το έκανε ήταν συνήθως ως συνεκδότης. Η μόνη γνωστή πράξη της εντελώς ανεξάρτητη από τον σύζυγό της κατά τη διάρκεια του γάμου τους, ήταν το αίτημά της προς τον πάπα Ονώριο Γ' να της επιτραπεί να ακούσει τη Λειτουργία, παρόλο που η κομητεία της βρισκόταν υπό απαγόρευση. Ο Ονώριος Γ΄ έδωσε απαλλαγή, επειδή η απαγόρευση επιβλήθηκε χωρίς την υπαιτιότητά της.
Βιβλιογραφία
Κατηγορία:Κόμητες του Σαιν-Πολ
Ορθόδωρον
Το ορθόδωρον ήταν αρχαία ελληνική μονάδα μέτρησης μήκους πολλαπλάσιο του δακτύλου. Υπολογιζόταν με το χέρι, με το μήκος της παλάμης, δηλαδή από το άκρο του καρπού μέχρι το άκρο του μεσαίου δακτύλου.
Κατά αρχαίους ορισμούς: "από άκρου καρπού μέχρι του δακτύλου" κατά τον Ησύχιο, ή "το από καρπού μέχρι άκρου δακτύλων, η πάσα χείρ, ορθόδωρον".
Το ορθόδωρο ισοσυναμεί με 11 δακτύλους και ήτο διάφορος της παλάμης, της σπιθαμής και της λιχάδος. Σήμερα υπολογίζεται σε 203 χιλιοστά του μέτρου.
Κατηγορία:Αρχαίες μονάδες μήκους
Ορυκτολογική σταθερά
Με τον όρο ορυκτολογικές σταθερές ονομάζονται τα φυσικά και χημικά γνωρίσματα των ορυκτών, τα οποία λαμβάνουν για ένα και το αυτό ορυκτό πόντοτε σταθερές τιμές.
Οι ορυκτολογικές σταθερές είναι συναρτήσεις της κρυσταλλογραφικής ανάπτυξης και της χημικής σύστασης των ορυκτών με συνέπεια αυτές να διακρίονται σε
Με βάση των ορυκτολογικών σταθερών επιτυγχάνεται η λεγόμενη "συστηματική των ορυκτών" η οποία υπόψη διαφέρει της ορυκτογραφίας όπου η δεύτερη περιορίζεται μόνο στην έρευνα και καταγραφή των ορυκτών, ως επιμέρους κλάδος της ορυκτολογίας.
Κατηγορία:Ορυκτολογία
Το Χαμόγελο της Μόνα Λίζα
Το Χαμόγελο της Μόνα Λίζα (αγγλικά: Mona Lisa Smile) είναι αμερικανική δραματική κομεντί παραγωγής 2003, σε σκηνοθεσία Μάικ Νιούελ. Πρωταγωνιστούν οι Τζούλια Ρόμπερτς, Κίρστεν Ντανστ, Τζούλια Στάιλς, Μάγκι Τζίλενχαλ, Τζίνιφερ Γκούντγουιν και Μάρσα Γκέι Χάρντεν.
Ο τίτλος της ταινίας προέρχεται από τον διάσημο πίνακα του Λεονάρντο ντα Βίντσι Μόνα Λίζα.
Πλοκή
Η Κάθριν Αν Γουάτσον είναι μία καθηγήτρια που αφήνει το αγόρι της και τη ζωή της στο Λος Άντζελες για να διδάξει στο Γουέλσλι, ένα συντηρητικό, ιδιωτικό κολέγιο θηλέων στη Μασαχουσέτη των Ηνωμένων Πολιτειών το 1953.
Η Γουάτσον ενθαρρύνει τις σπουδάστριες να γίνουν καριερίστες. Θέλει οι μαθήτριές της να γίνουν ηγέτες του κόσμου και όχι απλές νοικοκυρές. Χρησιμοποιεί μοντέρνα τέχνη για να δείξει ότι δε χρειάζεται να ακολουθήσουν το γυναικείο στερεότυπο. Πιστεύει ότι οι γυναίκες μπορούν να κάνουν πολλά περισσότερα πράγματα από το να είναι μόνο σύζυγος και μητέρα.
Η δουλειά της όμως έρχεται σε αντίθεση με τις μεθόδους του κολεγίου και οι συντηρητικές γυναίκες που διευθύνουν το σχολείο της προτείνουν να μείνει μόνο στις διδακτικές της αρμοδιότητες και να μην προσπαθεί να εκφράσει τις φιλελεύθερες απόψεις της στις μαθήτριες. Την απειλούν ότι μπορεί να χάσει τη δουλειά της.
Χωρίς φόβο, η Κάθριν γίνεται ακόμα πιο ορμητική στις ομιλίες της για το φεμινισμό. Μετά από μια αποτυχημένη πρόταση γάμου του αγοριού της, η Κάθριν κάνει δεσμό με ένα έναν καθηγητή ιταλικών, τον Μπιλ Ντάνμπαρ. Παρ' όλο που η επιτροπή του σχολείου δεν επιτρέπει αυτή τη σχέση, οι δυο τους συνεχίζουν να είναι μαζί. Η Κάθριν τελικά τον χωρίζει, όταν μαθαίνει ότι της έχει πει ψέματα.
Η ταινία επίσης εστιάζει στις ζωές πολλών μαθητριών της Κάθριν. Η Ελίζαμπεθ "Μπέτι" Γουόρεν είναι ένα πλούσιο κορίτσι με μια συντηρητική και αυταρχική μητέρα. Παντρεύεται τον Σπένσερ Τζόουνς, ένα δικηγόρο που την απατά. Η Κόνστανς "Κόνι" Μπέικερ είναι μια κοπέλα με πολλές ανασφάλειες που συνεχώς ψάνει να κάνει σχέση. Η Τζιζέλ Λέβι είναι μία από τις λίγες μαθήτριες του κολέγιου με εβραϊκή καταγωγή. Έχει και αυτή σχέση με τον Μπιλ Ντάνμπαρ και είναι από τις πρώτες που θαυμάζει την Κάθριν. Η Τζόαν Μπράντγουιν είναι ένα κορίτσι που διχάζεται ανάμεσα στην καριέρα της ως δικηγόρος και στο γάμο της με τον Τόμι Ντόνεγκαλ.
Αρχικά οι περισσότεροι δεν συμφωνούν με το life style της Κάθριν, όσο όμως περνάει ο καιρός βρίσκει όλο και περισσότερους υποστηρικτές, συμπεριλαμβανομένου και της Μπέτι, που στην αρχή βρισκόταν σε συνεχή κόντρα με την Κάθριν.
Η Κάθριν αποφασίζει να εγκαταλείψει τη θέση της στο κολέγιο, μόλις ένα χρόνο μετά, αλλά καθώς φεύγει οι μαθήτριές της την ακολουθούν με τα ποδήλατα. Η ταινία τελειώνει με την Μπέτι να αφηγείται ότι η Κάθριν είναι μια εξαιρετική γυναίκα που ψάχνει την αλήθεια πέρα από παραδόσεις, πέρα από ορισμούς, πέρα από εικόνες.
Box office
Με προϋπολογισμό 65 εκατομμύρια δολάρια, η ταινία Το Χαμόγελο της Μόνα Λίζα έκανε πρεμιέρα στη 2η θέση του box office με 11,5 εκατομμύρια δολάρια. Οι συνολικές εισπράξεις στην Αμερική έφτασαν τα 63,8 εκατομμύρια δολάρια ενώ στον υπόλοιπο κόσμο απέφερε 77,4 εκατομμύρια δολάρια, συγκεντρώνοντας παγκοσμίως 141,3 εκατομμύρια δολάρια.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2003 Κατηγορία:Ταινίες παραγωγής Columbia Pictures Κατηγορία:Αμερικανικές αισθηματικές δραματικές ταινίες Κατηγορία:Αγγλόφωνες ταινίες Κατηγορία:Ιταλόφωνες ταινίες Κατηγορία:Αμερικανικές ταινίες ενηλικίωσης Κατηγορία:Ταινίες σχετικά με εκπαιδευτικούς Κατηγορία:Ταινίες γυρισμένες στην Αριζόνα Κατηγορία:Ταινίες γυρισμένες στο Κονέκτικατ Κατηγορία:Ταινίες γυρισμένες στη Μασαχουσέτη Κατηγορία:Ταινίες γυρισμένες στο Νιου Τζέρσεϊ Κατηγορία:Ταινίες γυρισμένες στη Νέα Υόρκη (πολιτεία) Κατηγορία:Ταινίες γυρισμένες στην Καλιφόρνια Κατηγορία:Ταινίες σε σκηνοθεσία Μάικ Νιούελ
Γκερντ Φάλτινγκς
Ο Γκερντ Φάλτινγκς (γερμανικά: Gerd Faltings), γεννήθηκε στις 28 Ιουλίου 1954) είναι Γερμανός μαθηματικός, γνωστός για το έργο του στην αριθμητική γεωμετρία.
Σπουδές
Από το 1972 έως το 1978, ο Φάλτινγκς σπούδασε μαθηματικά και φυσική στο Πανεπιστήμιο του Μύνστερ. Το 1978 έλαβε το διδακτορικό του στα μαθηματικά.
Σταδιοδρομία και έρευνα
Το 1981 έλαβε τη venia legendi (διατριβή επί υφηγεσία) στα μαθηματικά από το Πανεπιστήμιο του Μύνστερ. Κατά τη διάρκεια αυτής της περιόδου ήταν επίκουρος καθηγητής στο Πανεπιστήμιο του Μύνστερ. Από το 1982 έως το 1984 ήταν καθηγητής στο Πανεπιστήμιο του Βούπερταλ ..
Το διάστημα 1985-1994 ήταν καθηγητής στο Πανεπιστήμιο του Πρίνστον. Το φθινόπωρο του 1988 και το ακαδημαϊκό έτος 1992-1993 ήταν επισκέπτης υπότροφος στο Ινστιτούτο Προηγμένων Σπουδών
Το 1986 του απονεμήθηκε το μετάλλιο Φιλντς στο ICM στο Μπέρκλεϊ για την απόδειξη της εικασίας Tate για αβελιανές ποικιλίες πάνω σε αριθμητικά πεδία, της εικασίας Shafarevich για αβελιανές ποικιλίες πάνω σε αριθμητικά πεδία και της εικασίας Mordell, η οποία δηλώνει ότι κάθε μη-σημαία προβολική καμπύλη γένους g > 1 που ορίζεται πάνω σε ένα αριθμητικό πεδίο Κ περιέχει μόνο πεπερασμένα πολλά Κ-ορθολογικά σημεία. Ως βραβευμένος με μετάλλιο Φιλντς έδωσε μια ομιλία στην ολομέλεια του ICM με θέμα "Πρόσφατη πρόοδος στην αριθμητική αλγεβρική γεωμετρία".
Το 1994, ως προσκεκλημένος ομιλητής του ICM στη Ζυρίχη, έδωσε μια ομιλία με τίτλο Mumford-Stability in der algebraischen Geometrie. Επεκτείνοντας τις μεθόδους του Πολ Βόιτα, απέδειξε την εικασία Mordell-Lang, η οποία αποτελεί γενίκευση της εικασίας Mordell. Μαζί με τον Γκίσμπερτ Βίστχολτς, ανέτρεψε το θεώρημα του Ροθ, για το οποίο στον Ροθ είχε απονεμηθεί το μετάλλιο Φιλντς το 1958.
Εξωτερικοί σύνδεσμοι
Κατηγορία:Μαθηματικοί αναλυτές Κατηγορία:Γερμανοί μαθηματικοί Κατηγορία:Μαθηματικοί του 20ού αιώνα Κατηγορία:Μαθηματικοί του 21ου αιώνα Κατηγορία:Βραβευμένοι με Μετάλλιο Φιλντς
Νουρί Μπιλγκέ Τζεϊλάν
Ο Νουρί Μπιλγκέ Τζεϊλάν (Nuri Bilge Ceylan, γενν. στις 26 Ιανουαρίου 1959) είναι Τούρκος φωτογράφος, σεναριογράφος και ηθοποιός του κινηματογράφου. Είναι τιμημένος με το Χρυσό Φοίνικα, που αποτελεί το ανώτατο βραβείο στο Φεστιβάλ των Καννών, το 2014.
Βιογραφικά στοιχεία
Γεννήθηκε στην Κωνσταντινούπολη. Σπούδασε στο Πανεπιστήμιο του Μπογαζιτσί της Κωνσταντινούπολης και την περίοδο εκείνη άρχισε να ασχολείται με τη φωτογραφία, συμμετέχοντας σε λέσχες και παίρνοντας φωτογραφίες τύπου διαβατηρίου, για να βγάλει το χαρτζιλίκι του. Απέκτησε πτυχίο μπάτσελορ ηλεκτρολόγου μηχανικού και εν συνεχεία πήγε στο Λονδίνο και στο Κατμαντού, με σκοπό να αποφασίσει το τι θα κάνει στη ζωή του. Εν συνεχεία επέστρεψε στην Άγκυρα, όπου υπηρέτησε τη στρατιωτική του θητεία. Κατά την περίοδο εκείνη της ζωής του, αποφάσισε ότι θα ασχολιόταν με τον κινηματογράφο, κάτι που θα καθόριζε στη ζωή του.
Με την ταινία του "Χειμερία Νάρκη" κέρδισε το Χρυσό Φοίνικα στο Φεστιβάλ των Καννών το 2014.
Εξωτερικοί σύνδεσμοι
Κατηγορία:Τούρκοι φωτογράφοι Κατηγορία:Τούρκοι σεναριογράφοι Κατηγορία:Τούρκοι ηθοποιοί Κατηγορία:Τούρκοι παραγωγοί ταινιών Κατηγορία:Τούρκοι σκηνοθέτες κινηματογράφου
Καδακές
Το Καδακές (καταλανικά: Cadaqués) είναι κωμόπολη και δήμος της Καταλονίας στην κομάρκα του Άνω Ανπορδά της επαρχίας της Ζιρόνα και ο πιο ανατολικός οικισμός της Ιβηρικής χερσονήσου. Το όνομά του προέρχεται από το Cap de Quers (ακρωτήρι των βράχων). Παραδοσιακά οι κάτοικοί του ασχολούνταν με την αλιεία αλλά από τις αρχές του 20ού αιώνα πολλές οικογένειες από τη Βαρκελώνη, τη Ζιρόνα και τη γειτονική Φιγέρες το μετέτρεψαν σε παραθεριστικό θέρετρο. Η φήμη του εξαπλώθηκε στους διανοητικούς και καλλιτεχνικούς κύκλους και, ως αποτέλεσμα, φιλοξένησε Καταλανούς (Σαλβαδόρ Νταλί, Εουζένι δ' Ορς) και Ευρωπαίους και Αμερικανούς καλλιτέχνες (Μαρσέλ Ντυσάν, Ουώλτ Ντίσνεϋ). Στην πόλη διατηρείται το σπίτι όπου παραθέριζει ο Νταλί, που αποτελεί και έναν από τα γνωστότερα αξιοθέατά της, μαζί με το κοντινό ακρωτήρι Κρέους.
Παραπομπές
Κατηγορία:Δήμοι της Καταλωνίας
La Raza
La Raza είναι ο τίτλος του έκτου στούντιο άλμπουμ του αμερικανικού heavy metal συγκροτήματος Armored Saint, το οποίο κυκλοφόρησε στις 16 Μαρτίου του 2010 μέσω της δισκογραφικής εταιρείας Metal Blade Records.
Αυτή ήταν η πρώτη κυκλοφορία του συγκροτήματος μετά την συλλογή "Nod to the Old School" του 2001, αφού στο ενδιάμεσο διάστημα ο Τζόι Βέρα εντάχθηκε στους Anthrax από το 2004 μέχρι το 2005, όταν και αποχώρησε από το thrash metal συγκρότημα μαζί με τον Τζον Μπους.
Οι Armored Saint έδωσαν μία συναυλία το 2005 και την επόμενη χρονιά πραγματοποίησαν μία περιοδεία, την πρώτη μετά από πέντε χρόνια. Το φθινόπωρο του 2009, επέστρεψαν στο στούντιο για να ηχογραφήσουν το "La Raza".
Οι κριτικές για το άλμπουμ υπήρξαν θετικές, με το "Allmusic" να το βαθμολογεί με τέσσερα αστέρια με άριστα τα πέντε, το γερμανικό "Metal Hammer" με 6 / 7, ανακηρύσσοντας το "άλμπουμ του μήνα", το "PopMatters" με 7 / 10, το "Metal Storm" με 6,9 / 10 και το "Blabbermouth" με 7,5 / 10.
Τραγούδια
1. Loose Cannon (Vera, Bush) - 5:06
2. Head On (Vera, Bush) - 5:46
3. Left Hook from Right Field (Vera, Bush) - 5:31
4. Get Off the Fence (Vera, Bush) - 4:48
5. Chilled (Vera, Bush) - 5:02
6. La Raza (Vera, Bush) - 6:41
7. Black Feet (Vera, Bush) - 5:07
8. Little Monkey (Vera, Bush) - 4:45
9. Blues (Vera, Bush) - 3:32
10. Bandit Country (Vera, Bush) - 5:16
Μέλη των Armored Saint
Η σύνθεση του συγκροτήματος κατά την ηχογράφηση του "La Raza" είχε την εξής μορφή:
Πηγές
Κατηγορία:Άλμπουμ του 2010 Κατηγορία:Άλμπουμ των Armored Saint
Ρομποτική
Η ρομποτική είναι κλάδος της μηχανοηλεκτρονικής επιστήμης που καθορίζει και ελέγχει την λειτουργία διαφόρων μηχανικών εξαρτημάτων. Με το να τα συνδυάζουμε σε διάφορες διατάξεις, διαμορφώνουμε ένα λειτουργικό σύστημα, το οποίο μπορεί να βρει εφαρμογές σε διάφορους κλάδους (π.χ. ιατρική), όπως ένας ανθρωπόμορφος βραχίονας για χρήση σε μικροεπεμβάσεις, με τις κινήσεις του βραχίονα να ελέγχονται πλήρως από έναν ανθρώπινο χρήστη. Ωστόσο, ο κλάδος της ρομποτικής μελετά τις μηχανές εκείνες που μπορούν να αντικαταστήσουν τον άνθρωπο στην εκτέλεση μιας εργασίας, η οποία συνδυάζει τη σωματική δραστηριότητα με τη διαδικασία λήψης αποφάσεων. Είναι μια επιστήμη πολλά υποσχόμενη και το μέλλον θα δείξει κατά πόσο μπορεί να εξελιχθεί.
Σημασία και προέλευση
Ο όρος ρομπότ πρωτοεμφανίζεται σε ένα θεατρικό έργο επιστημονικής φαντασίας του Τσέχου συγγραφέα Κάρελ Τσάπεκ το 1921 και προέρχεται από τη σλαβική λέξη robota που σημαίνει εργασία.
Τα έργα επιστημονικής φαντασίας έχουν επηρεάσει τους περισσότερους στον τρόπο με τον οποίο φαντάζονται τα ρομπότ. Από τα βιβλία του Ρώσου συγγραφέα Ισαάκ Ασίμωφ τη δεκαετία του 1940 έως τα κινηματογραφικά έργα, όπως Ο πόλεμος των άστρων, τα ρομπότ παρουσιάζονται σαν ανθρωποειδή τα οποία μπορούν να περπατούν, να μιλούν, να βλέπουν, να ακούνε και, σε μερικές περιπτώσεις, να είναι προικισμένα με αισθήματα. Στην επιστημονική κοινότητα, ρομπότ θεωρούνται οι μηχανές αυτές, οι οποίες ανεξάρτητα από την εμφάνισή τους, είναι ικανές να αλλάξουν το περιβάλλον στο οποίο λειτουργούν, μέσα από δράσεις που ακολουθούν κάποιους εγγενείς κανόνες και με βάση δεδομένα για το ίδιο το ρομπότ και για το περιβάλλον του, που αποκτώνται από τα αισθητήρια με τα οποία είναι εφοδιασμένο.
Βιομηχανία
Η αυτοματοποίηση της παραγωγικής διαδικασίας στις βιομηχανίες μαζικής παραγωγής αντικαθιστά τους ανθρώπους με εξειδικευμένες μηχανές που εκτελούν μια προκαθορισμένη σειρά κατεργασιών στα προϊόντα που παράγονται. Στόχος της αυτοματοποίησης, η οποία γίνεται εφικτή με την ανάπτυξη της επιστήμης και της τεχνολογίας τον 20ό αιώνα, είναι η αυξημένη παραγωγικότητα, η βελτιωμένη ποιότητα, η αύξηση του κέρδους των επιχειρήσεων αλλά και η ελεγξιμότητα των μέσων παραγωγής.
Λαγκαδάς
Πληροφορίες
Ο Λαγκαδάς βρίσκεται βορειοανατολικά της Θεσσαλονίκης, σε απόσταση 20 χιλιομέτρων περίπου από το κέντρο της και σε υψόμετρο 130μ. περίπου. Το κλίμα είναι ηπειρωτικό. Σε κοντινή απόσταση βρίσκεται η λίμνη Κορώνεια ή Λαγκαδά και Αγίου Βασιλείου.
Οι κάτοικοι του Λαγκαδά συμμετείχαν στην επανάσταση του 1821, με γνωστότερο αγωνιστή τον Σταύρο Τζανή, που πήρε μέρος σε πολλές μάχες στη νότιο Ελλάδα. Συνέπεια ήταν η καταστροφή της κωμόπολης ως αντίποινα. Κατά το Μακεδονικό Αγώνα οι Λαγκαδιανοί προσέφεραν πολλά, με κυριότερο Μακεδονομάχο, τον οπλαρχηγό Χρήστο Δρεμλή.
Στην πόλη εγκαταστάθηκαν πολλές οικογένειες Μικρασιατών και Ανατολικοθρακών προσφύγων. Οι Θράκες πρόσφυγες από τις Σαράντα Εκκλησιές της Ανατολικής Θράκης έφεραν μαζί τους ως κειμήλιο την εικόνα της Παναγίας Βηματάρισσας, που χρονολογείται από τον 15ο αιώνα και σήμερα φυλάσσεται στον Ιερό Ναό Κοιμήσεως της Θεοτόκου του Λαγκαδά.
Στις 2 Μαρτίου του 2019 εγκαινιάστηκε στην είσοδο του Λαγκαδά, στο παλιό στρατόπεδο Μπαρέτη, το 1ο Πάρκο Περιβαλλοντικής Εκπαίδευσης και Ανταποδοτικής Ανακύκλωσης, το οποίο αποτελεί έναν Πολυχώρο Ανταποδοτικής Ανακύκλωσης, και περιλαμβάνει Εργαστήρι Περιβαλλοντικής Εκπαίδευσης, εργαστήρι Καλλιτεχνικής Περιβαλλοντικής Εκπαίδευσης, χώρο Περιβαλλοντικών Παιχνιδιών, οικολογικούς λαχανόκηπους, food lab (εργαστήριο επεξεργασίας τροφών), σιντριβάνι που «παίζει» μουσική.
Ο Λαγκαδάς είναι γνωστός για τα Αναστενάρια.
Αξιοθέατα
Τα κονάκια των Αναστενάρηδων, έθιμο που τελείται 21-23 Μαϊου στην πόλη του Λαγκαδα
Κλίμα
Ο Λαγκαδάς έχει ηπειρωτικό κλίμα με μεγάλο θερμοκρασιακό εύρος μεταξύ χειμώνα και καλοκαίρι. Στις 3 Αυγούστου 2021 ο μετεωρολογικός σταθμός του Εθνικού Αστεροσκοπείου Αθηνών σημείωσε 47.1°C, τιμή η οποία ήταν η μέγιστη στην Ελλάδα από το δίκτυο των σταθμών του Αστεροσκοπείου.
Το θερμοκρασιακό εύρος της περιοχής είναι αρκετά μεγαλύτερο της γειτονικής πόλης της Θεσσαλονίκης, λόγω του ηπειρωτικού κλίματος και της μεγάλης απόστασης από τη θάλασσα. Έτσι παρατηρούνται πολύ ακραίες μέγιστες τιμές το καλοκαίρι και επίσης πολύ ακραίες ελάχιστες τιμές τον χειμώνα.
Πληθυσμός
Η ιστορική εξέλιξη του πληθυσμού του Λαγκαδά έχει ως εξής:
Αριθμητικά δεδομένα
Διάφορες πληροφορίες αποστάσεων είναι οι εξής:
Συγκοινωνία
Βόρεια του Λαγκαδά διέρχεται η Εγνατία Οδός (κόμβος 24) συνδέοντας τον με την Θεσσαλονίκη. Ο Λαγκαδάς συνδέεται με την Θεσσαλονίκη με την γραμμή 83 του ΟΑΣΘ. Επίσης με την γραμμή 91 για όλα τα γύρω γειτονικά χωριά.
Σημειώσεις
<references responsive="0" group="Σημ." />
Κατηγορία:Κωμοπόλεις του νομού Θεσσαλονίκης Κατηγορία:Δήμος Λαγκαδά Λαγκαδας Κατηγορία:Λουτροπόλεις της Ελλάδας
Γκάμπορ Μπάμπος
Ο  Γκάμπορ Μπάμπος  είναι Ούγγρος ποδοσφαιριστής, γεννημένος στην Σόπρον στις 24 Οκτωβρίου του 1974. Αγωνίζεται με τα χρώματα της Ολλανδικής N.E.C., αποτελώντας το βασικό της τερματοφύλακα, ενώ είναι και αρχηγός της ομάδας. Παράλληλα αγωνίστηκε για 12 χρόνια στην εθνική ομάδα ποδοσφαίρου της Ουγγαρίας.
Καριέρα
Ο Μπάμπος ξεκίνησε την επαγγελματική του καριέρα το 1993 στην ομάδα της γενέτειράς του, στην οποία αγωνίστηκε για δύο χρόνια. Το 1995 πήγε στην ΜΤΚ Βουδαπέστης όπου έπαιξε για 5 χρόνια. Από το 2000 μέχρι το 2004 αγωνίστηκε στην ΝΑΚ Μπρέντα, ενώ το 2004 πήρε μεταγραφή για την Φέγενορντ. Εκεί έπαιξε για μία σαιζόν, αφού την χρονιά 2005-2006 αγωνίστηκε ως δανεικός στην N.E.C.. To 2006 αγοράστηκε από την N.E.C., στην οποία παίζει μέχρι σήμερα.
Διακρίσεις
'''ΜΤΚ Βουδαπέστης
'''Προσωπικές διακρίσεις
Εξωτερικοί σύνδεσμοι
Κατηγορία:Τερματοφύλακες ποδοσφαιριστές Κατηγορία:Ούγγροι ποδοσφαιριστές Κατηγορία:Ποδοσφαιριστές Ν.Ε.Κ. Κατηγορία:Ποδοσφαιριστές Φέγενορντ Κατηγορία:Ποδοσφαιριστές ΝΑΚ Μπρέντα Κατηγορία:Ποδοσφαιριστές ΜΤΚ Βουδαπέστης Κατηγορία:Ποδοσφαιριστές Έρεντιβιζι Κατηγορία:Ποδοσφαιριστές ΦΚ Σόπρον
Αγησίπολις Β΄
Ο Αγησίπολις Β΄ (πέθανε το 369 π.Χ.), Βασιλιάς της Σπάρτης από την Δυναστεία των Αγιαδών (371 π.Χ. - 369 π.Χ.) ήταν μεγαλύτερος γιος και διάδοχος του βασιλέως Κλεόμβροτου Α΄ που έπεσε πολύ ταπεινωτικά στην Μάχη των Λεύκτρων (371 π.Χ.). Η βασιλεία του ωστόσο ήταν πολύ σύντομη, πέθανε σε λιγότερο από δυο χρόνια (369 π.Χ.) πρόωρα χωρίς απογόνους, τον διαδέχθηκε ο μικρότερος αδελφός του Κλεομένης Β΄.
Πηγές
Κατηγορία:Βασιλείς της αρχαίας Σπάρτης
Ιωάννα της Σαβοΐας
Βιογραφία
Ήταν το μόνο παιδί του Εδουάρδου κόμη της Σαβοΐας και της συζύγου του Λευκής της Βουργουνδίας, κόρης του Ροβέρτου Β΄ δούκα της Βουργουνδίας. Η ομώνυμη θεία της έλαβε την Κωνσταντινούπολη το όνομα Άννα της Σαβοΐας και παντρεύτηκε τον Ανδρόνικο Γ΄ Παλαιολόγο Αυτοκράτορα των Ρωμαίων.
Την ίδια χρονιά με το γάμο της Ιωάννας, ο πατέρας της απεβίωσε. Όντας το μόνο παιδί του, η Ιωάννα θεωρούσε ότι θα τον διαδεχθεί. Ωστόσο, ο Σαβοΐα δεν είχε ποτέ γυναίκα ηγεμόνα, έτσι έγινε διαμάχη για τη διαδοχή. Ο θείος της Aίμων είχε την υποστήριξη των ευγενών της Σαβοΐας για την ημι-σαλική κληρονομιά και έγινε κόμης.
Ο Ιωάννης Γ΄ υποστήριξε τα δικαιώματα της Ιωάννας στη Σαβοΐα. Μετά τον γάμο, η Ιωάννα ανανέωσε τη διεκδίκησή της για τη Σαβοΐα και συμμάχησε με τον κόμη του Βιενουά εναντίον τού θείου της. Με συμφωνία, που επιτεύχθηκε από τον βασιλιά της Γαλλίας στις 22 Νοεμβρίου 1339, παραιτήθηκε από τα δικαιώματα διαδοχής της με αντάλλαγμα ετήσιο εισόδημα 6.000 λιβρών.
Η Ιωάννα και ο Ιωάννης Γ΄ έζησαν παντρεμένοι δώδεκα χρόνια, αλλά δεν έκαναν κανέναν απόγονο. Ο Ιωάννης Γ΄ απεβίωσε στις 30 Απριλίου 1341, αφήνοντας την Ιωάννα χήρα. Αυτό οδήγησε σε διαφωνία για τη διαδοχή στη Βρετάνη μεταξύ του αδελφού του Ιωάννη του Μονφόρ και της ανιψιάς του Ιωάννη Γ΄ Ιωάννας του Πεντιέβρ.
Το 1343, όταν απεβίωσε ο θείος της Αίμων, η Ιωάννα ανανέωσε την αξίωσή της στην κομητεία της Σαβοΐας εναντίον του 9ετούς εξαδέλφου της, Aμεδαίου ΣΤ΄. Η Ιωάννα απεβίωσε στις 29 Ιουνίου 1344. Στη διαθήκη της άφησε την κομητεία στον Φίλιππο δούκα της Ορλεάνης από έχθρα προς τα εξαδέλφια της. Ήταν εξάδελφός της: η μητέρα του Φιλίππου, η Ιωάννα της Βουργουνδίας, ήταν αδελφή της Λευκής της Βουργουνδίας, μητέρας της Ιωάννας. Στο τέλος, αυτός διαπραγματεύτηκε μία παρόμοια διευθέτηση με εκείνη της Ιωάννας, αποποιούμενος της αξίωσης αντί 5.000 λιβρώ ετησίως.
Bιβλιογραφικές αναφορές
Κατηγορία:Δούκισσες της Βρετάνης Κατηγορία:Οίκος της Σαβοΐας
Πολιορκία της Καστανίτσας
Η πολιορκία της Καστανίτσας υπήρξε μάχη πριν από την έκρηξη της Επανάστασης του 1821 με σκοπό την εξόντωση του Κωνσταντή Κολοκοτρώνη και του Παναγιώταρου από τους Τούρκους.
Η εξέλιξη της μάχης
Μετά την αντιμετώπιση των Αλβανών που λυμαίνονταν την Πελοπόννησο ύστερα από τα Ορλωφικά, ο Γαζή-Χασάν Τσεζάερλης έστρωσε σχέδιο να καταστρέψει τον Κωνσταντή Κολοκοτρώνη. Πήγε στην Κωνσταντινούπολη, και μαζί με τον Μαυρογένη επέστρεψαν τον Ιούνιο του 1780 με 14.000 στρατό και καράβια. Βγήκαν στο Γύθειο και διάταξαν τον Αλήμπεη να τραβήξει από την ξηρά για τον πύργο της Καστάνιτσας (Καστάνια μπαρδουνοχώρια Λακωνίας), όπου ήταν ο Κολοκοτρώνης και τα παλικάρια του. Ο Παναγιώταρος ζήτησε την βοήθεια των Μανιατών, αλλά παρενέβη ο Μαυρογέννης και έτσι οι Μανιάτες δεν κινήθηκαν.
Οι Τούρκοι πολιόρκησαν τον Πύργο και πυρπολήσαν τα κοντινά χωριά Άγιος Νικόλαος και Σελεγούδι. Έστησαν κανόνια και βομβοβόλα και ο πεζικός στρατός των Τούρκων σταμάτησε μια ώρα έξω από τους Πύργους της Καστάνιτσας. Το τουρκικό στράτευμα έγινε αντιληπτό από τον Παναγιώταρο στην θέση Άβορνα, τοποθεσία κοντα στο Σελεγούδι το οποίο απέχει 5 χλμ. απο την Καστάνιτσα. Ο Αλήμπεης ζήτησε από τον Κολοκοτρώνη και τον Παναγιώταρο να του δώσουν ένα παιδί τους για όμηρο και έτσι να λήσει την πολιορκία. Ο Κολοκοτρώνης και ο Παναγιώταρος αρνήθηκαν, και οι Τούρκοι άρχισαν την πολιορκία. Επί 10 ημέρες τα κανόνια και τα βομβοβόλα, μαζί με 20 χιλιάδες ντουφέκια έριχναν ασταμάτητα. Ωστόσο οι πύργοι βαστούσαν γερά. Οι τοίχοι άνοιξαν από τις ακατάπαυστες βολές, αλλά οι υπερασπιστές τους αμύνονταν γεναία και οι Τούρκοι δεν τολμούσαν να κάνουν έφοδο. Από τους Έλληνες όμως δεν έφτανε καμιά βοήθεια. Στις 10 ημέρες, ο Κολοκοτρώνης και ο Παναγιώταρος υπολόγισαν ότι είχαν πολεμοφόδια για 2 ημέρες ακόμα και τότε πήραν τη μεγάλη απόφαση να κάνουν έξοδο 2 ημέρες μετά, τη νύχτα της 19ης Ιουλίου 1780. Η έξοδος πραγματοποιήθηκε μόλις έδυσε το φεγγάρι. Με τα γυναικόπεδα στη μέση και το γιαταγάνι στο χέρι όρμησαν μέσα στους Τούρκους και σκόρπισαν τον όλεθρο. Ο γέρος πατέρας του Παναγιώταρου έμεινε μέσα στον πύργο να κρατάει τον πόλεμο. Ο Παναγιώταρος έμεινε πιο πίσω για να ασφαλίζει το πέρασμα των πρώτων. Ο πατέρας του και αυτός θανατώθηκαν φρικτά. Του έκοψαν το χέρι και τα δύο του πόδια και τον κρέμασαν στο Γύθειο σε ένα κατάρτι πλοίου. Ο Κωνσταντής Κολοκοτρώνης πληγώθηκε θανάσιμα κατά την ηρωϊκή έξοδο από ένα σπαθί και ετοιμοθάνατος κρύφτηκε στον λόγγο. Αναγκάστηκε από τον πυρετό και τη δίψα να βγει και έπεσε στα χέρια εφτά Μπαρδουνιωτών που τον έσφαξαν. Μετά πέταξαν το κεφάλι του σε μια τρύπα και το σώμα του στον γκρεμό ανάμεσα στα χωριά Άρνα και Κοτσατίνα (Σπαρτιά Λακωνίας). Το σώμα του διατηρήθηκε λόγω των χαμηλών θερμοκρασιών, εντοπίστηκε και ενταφιάστηκε στη Μηλιά της Μάνης, στο συνοικισμό Κυβέλεια, όπου σώζεται ο τάφος του.
Η πολιορκία της Καστανίτσας έγινε δημοτικό τραγούδι.
Εξωτερικοί σύνδεσμοι
Κατηγορία:Τουρκοκρατία στην Πελοπόννησο Κατηγορία:Πολιορκίες της Οθωμανικής Αυτοκρατορίας Κατηγορία:Μάχες της Μάνης Κατηγορία:Μάνη
Πραξούλα Αντωνιάδου
Η Πραξούλα Αντωνιάδου είναι Ελληνοκύπρια πολιτικός. Είναι πρόεδρος των Ενωμένων Δημοκρατών (ΕΔΗ) από τον Μάρτιο του 2007. Έχει διατελέσει Υπουργός Εμπορίου, Βιομηχανίας και Τουρισμού της Κύπρου.
Βιογραφικά Στοιχεία
Η Πραξούλα Αντωνιάδου γεννήθηκε στις 10 Σεπτεμβρίου 1958 στη Λευκωσία. Φοίτησε στην Αγγλική Σχολή Λευκωσίας. Σπούδασε οικονομικά στη Σχολή Οικονομικών του Λονδίνου (BSc. Economics in Industry & Trade). Συνέχισε με μεταπτυχιακές σπουδές στο ίδιο πανεπιστήμιο (MSc. Economics in Monetary Economics).
Διετέλεσε διευθυντικό στέλεχος της Κεντρικής Τράπεζας της Κύπρου όπου υπηρέτησε για 24 χρόνια. Έχει μεγάλη εμπειρία σε θέματα μακροοικονομικής διαχείρισης, διαμόρφωσης πολιτικής, τομεακής ανάλυσης και στατιστικής. Είναι πολύ καλός γνώστης των θεμάτων της Ευρωπαϊκής Ένωσης (ΕΕ). Υπηρέτησε ως συντονίστρια της Κεντρικής Τράπεζας της Κύπρου κατά τις ενταξιακές διαπραγματεύσεις για είσοδο της Κύπρο στην ΕΕ. Επιπλέον, διετέλεσε ενεργό μέλος διαφόρων επιτροπών της Ευρωπαϊκής Κεντρικής Τράπεζας και της Στατιστικής Υπηρεσίας της Ευρωπαϊκής Ένωσης.
Συμμετείχε σε σειρά σεμιναρίων στο Διεθνές Νομισματικό Ταμείο, στην Ευρωπαϊκή Κεντρική Τράπεζα, στη EUROSTAT, στην Ομοσπονδιακή Τράπεζα των ΗΠΑ, στην Τράπεζα της Αγγλίας, στην Εθνική Τράπεζα της Ελβετίας, στον Οργανισμό Τροφίμων και Γεωργίας των Ηνωμένων Εθνών καθώς και σε σεμινάρια σε θέματα διεύθυνσης (CIIM, Dale Carnegie).
Ακόμη, διετέλεσε διευθύνουσα Σύμβουλος της ChangeWays Consultancy Ltd που παρέχει συμβουλευτικές υπηρεσίες σε επιχειρήσεις αναφορικά με τη διαχείριση αλλαγών, και εκπονεί μακροοικονομικές, πολιτικοοικονομικές και άλλες μελέτες.
Πολιτική διαδρομή
Διετέλεσε αντιπρόεδρος των Ενωμένων Δημοκρατών ενώ από τον Μάρτιο του 2007 ανέλαβε πρόεδρος του κόμματος. Στις προεδρικές εκλογές του 2008 οι ΕΔΗ υποστήριξαν τον Δημήτρη Χριστόφια, ο οποίος και εκλέχτηκε. Στις βουλευτικές εκλογές του 2011 διεκδίκησε βουλευτική έδρα στην Εκλογική Περιφέρεια Λευκωσίας με το ψηφοδέλτιο του ΑΚΕΛ, στα πλαίσια συνεργασίας των Ενωμένων Δημοκρατών με το ΑΚΕΛ, αλλά εξελέγη.
Στις 5 Αυγούστου 2011 διορίστηκε Υπουργός Εμπορίου, Βιομηχανίας και Τουρισμού στην Κυβέρνηση Δημήτρη Χριστόφια, θέση στην οποία παρέμεινε έως τις 20 Μαρτίου 2012.